stanford-oval/wikipedia huggingface dataset:
วัคซีนโควิด-19 BBIBP-CorV ของซิโนฟาร์ม
การแพทย์ > ประสิทธิศักย์ > สายพันธุ์ของโรค

ในเดือนกุมภาพันธ์ งานศึกษาในแหล็บกับเซรุ่ม 12 ตัวอย่างที่ได้มาจากผู้ที่ฉีดวัคซีนนี้กับวัคซีน ZF2001 ปรากฏว่ายังคงระดับการลบล้างฤทธิ์ไวรัสสายพันธุ์เบตาได้ แม้จะลดลงเมื่อเทียบกับไวรัสดั้งเดิมบ้าง
ค่าเฉลี่ยของภูมิคุ้มกัน (geometric mean titers) ของวัคซีนลดลง 1.6 เท่า คือจาก 110.9 เหลือ 70.9 ซึ่งน้อยกว่าของวัคซีนเอ็มอาร์เอ็นเอที่ลดลงเป็น 6 เท่า
ข้อมูลการทดลองทางคลินิกเบื้องต้นแสดงว่าวัคซีนโนวาแวกซ์และจอนห์สันก็มีประสิทธิภาพการป้องกันโควิดลดลงในประเทศแอฟริกาใต้ที่สายพันธุ์ใหม่นี้ได้ระบาดไปทั่ว
ในเดือนมิถุนายน งานศึกษากับผู้รับวัคซีน 282 คนในศรีลังกา เป็นงานที่ยังไม่ได้ทบทวนโดยผู้รู้เสมอกัน พบว่า
95% เกิด seroconversion หลังจากได้วัคซีน 2 โดส ซึ่งเป็นอัตราใกล้กับที่พบเมื่อติดเชื้อตามธรรมชาติ คนอายุมากกว่า 60 ปีจะเกิด seroconversion น้อยกว่าที่ 93% เทียบกับคนอายุ 20-39 ปีที่เกิดในอัตราสูงสุดคือ 99%
81% มีแอนติบอดีที่ลบล้างฤทธิ์ไวรัสได้ในสัปดาห์ที่ 6 โดยมีความเข้นข้นของแอนติบอดี (antibody titre) ในระดับเดียวกับที่พบเมื่อติดเชื้อตามธรรมชาติ
ระดับแอนติบอดีต่อต้านสายพันธุ์เดลตาและเบตาอยู่ในระดับเดียวกับที่พบในการติดเชื้อตามธรรมชาติ แต่สำหรับสายพันธุ์อัลฟาจะอยู่ในระดับต่ำกว่ามาก
ความเข้มข้นของแอนติบอดี (antibody titre) ลบล้างฤทธิ์สายพันธุ์เดลตาจะลดลง 1.38 เท่าเมื่อเทียบกับสายพันธุ์ดั้งเดิม แต่แอนติบอดีลบล้างฤทธิ์สายพันธุ์เบตาจะลดลงถึง 10 เท่า
วัคซีนยังก่อการตอบสนองของ T cell และ memory B cell ด้วยแม้จะในระดับที่อ่อนกว่าวัคซีนบางชนิดอื่น ๆ
การผลิต

BBIBP-CorV เป็นวัคซีนเชื้อตายเหมือนกับซิโนแว็คและโคแว็กซิน ซึ่งใช้เทคโนโลยีผลิตวัคซีนเดิมที่มีอยู่แล้วเช่นดังที่พบในวัคซีนโปลิโอเชื้อตาย
การผลิตวัคซีนเริ่มต้นที่การเพาะเชื้อไวรัสโควิด-19 สายพันธุ์ 19nCoV-CDC-Tan-HB02 (HB02) ซึ่งสามารถแพร่ขยายได้อย่างรวดเร็ว
โดยเพาะให้ได้เป็นจำนวนมาก ๆ ในวีโรเซลล์
แล้วจึงชุบไวรัสลงในสารประกอบอินทรีย์คือเบตาโพรพิโอแล็กโทน (β-Propiolactone) ซึ่งฆ่าเชื้อโดยเข้าเชื่อมกับยีนของไวรัสแต่ก็ไม่ได้ทำอะไรกับอนุภาคไวรัส
ผลิตภัณฑ์ไวรัสที่ได้ก็จะเติมตัวเสริม (adjuvant) ซึ่งเป็นสารประกอบเชิงอะลูมิเนียม คือ อะลูมิเนียมไฮดรอกไซด์
ในอัปเดตเดือนตุลาคม 2020 บริษัทกล่าวว่าอาจผลิตวัคซีนได้เกิน 1,000 ล้านโดสในปี 2021
ในเดือนธันวาคม อียิปต์ประกาศข้อตกลงระหว่างไซโนฟาร์มกับบริษัทอียิปต์เพื่อผลิตวัคซีนในประเทศ
ในเดือนมีนาคม 2021 บริษัท G42 Healthcare ในดูไบได้ตกลงกับไซโนฟาร์มเพื่อผลิตวัคซีนมากจนถึง 200 ล้านโดสต่อปีสำหรับดูไบและประเทศอื่น ๆ ในตะวันออกกลาง โดยจะมีตราสินค้าว่า Hayat-Vax
ในเดือนมีนาคม เซอร์เบียประกาศแผนการผลิตวัคซีน 24 ล้านโดสต่อปีโดยจะเริ่มในเดือนตุลาคม
ในเดือนเมษายน บังกลาเทศได้อนุมัติให้ผลิตวัคซีนนี้ในประเทศ
ในเดือนกรกฎาคม บริษัท Sothema ของโมร็อกโกประกาศว่าจะผลิตวัคซีน 5 ล้านโดสต่อเดือน
ประวัติ > งานวิจัยทางคลินิก

บทความหลัก: วัคซีนโรคติดเชื้อไวรัสโคโรนา 2019
ประวัติ > ระยะที่ 1 และ 2

ในเดือนเมษายน 2020 จีนได้อนุมัติให้ทำการทดลองทางคลินิกกับวัคซีนโควิด-19 ที่พัฒนาขึ้นโดยสถาบันผลิตภัณฑ์ชีวภาพแห่งปักกิ่ง (Beijing Institute of Biological Products)
และสถาบันผลิตภัณฑ์ชีวภาพแห่งอู่ฮั่น (Wuhan Institute of Biological Products) โดยทั้งสองเป็นส่วนของบริษัทไซโนฟาร์ม
วัคซีนทั้งสองเป็นวัคซีนที่ใช้ไวรัสโควิด-19 ที่ฆ่าด้วยสารเคมี (chemically inactivated)
ในวันที่ 15 ตุลาคม สถาบันผลิตภัณฑ์ชีวภาพแห่งปักกิ่งได้ตีพิมพ์ผลที่ได้ในงานวิจัยระยะที่ 1 (มีอาสาสมัครผู้ใหญ่ 192 คน) และระยะที่ 2 (448 คน) สำหรับวัคซีน BBIBP-CorV โดยแสดงว่าปลอดภัยและคนไข้อดทนต่อผลต่าง ๆ ได้ดีสำหรับยาทุก ๆ ขนาดที่ใช้ในกลุ่มการทดลองแบ่งโดยอายุเป็น 2 กลุ่ม
ผู้รับวัคซีนทั้งหมดเกิดสารภูมิต้านทานต่อไวรัสโควิด-19 (SARS-CoV-2) ในวันที่ 42
การทดลองเหล่านี้รวมผู้สูงอายุกว่า 60 ปี
ในวันที่ 13 สิงหาคม สถาบันผลิตภัณฑ์ชีวภาพแห่งอู่ฮั่นตีพิมพ์ผลการวิเคราะห์ในระหว่าง (interim) การทดลองระยะที่ 1 (ผู้ใหญ่ 96 คน) แลระยะที่ 2 (224 คน)
รายงานนี้ได้ให้ข้อสังเกตว่า วัคซีนแบบไวรัสโควิด-19 ที่ฆ่าแล้วมีผลไม่พึงประสงค์ในอัตราต่ำ และแสดงว่าก่อปฏิกิริยาของระบบภูมิต้านทาน (immunogenicity) แต่ความปลอดภัยและประสิทธิศักย์ก็ยังต้องประเมินด้วยการทดลองระยะที่ 3
วัคซีนนี้อาจมีคุณสมบัติหลาย ๆ อย่างที่สามารถให้แก่ประชาชนในประเทศกำลังพัฒนาได้ดี
เช่น สามารถเก็บและขนส่งได้ด้วยตู้เย็นปกติ
เทียบกับวัคซีนเอ็มอาร์เอ็นเอ เช่น วัคซีนของไฟเซอร์ ซึ่งแม้จะมีประสิทธิศักย์สูงกว่าคือเกินร้อยละ 90 แต่การแจกจำหน่ายก็เป็นปัญหาในบางประเทศ เพราะอาจต้องเก็บและขนส่งด้วยตู้แช่แข็งที่มีอุณหภูมิต่ำมาก
บริษัทไฟเซอร์และโมเดอร์นาเป็นผู้พัฒนาหนึ่ง ๆ ที่ใช้เทคโนโลยีเอ็มอาร์เอ็นเออันใหม่เอี่ยม แต่ผู้ผลิตอื่น ๆ ก็มีประสบการณ์เป็นสิบ ๆ ปีกับเทคโนโลยีแบบไวรัสเชื้อตายเช่นของซิโนฟาร์ม
ประวัติ > การทดลองระยะที่ 3 > แอฟริกาและเอเชีย

ในวันที่ 16 กรกฎาคม 2020 ซิโนฟาร์มเริ่มทดลองวัคซีนในระยะที่ 3 กับอาสาสมัคร 31,000 คนในสหรัฐอาหรับเอมิเรตส์โดยร่วมมือกับบริษัท G42 Healthcare ซึ่งมีสำนักงานใหญ่ในเมืองอาบูดาบี
ในเดือนสิงหาคม อาสาสมัครทุกคนก็ได้รับวัคซีนโดสแรกแล้ว และจะได้รับโดสที่สองในอีกไม่กี่อาทิตย์ต่อมา
ในวันที่ 9 ธันวาคม กระทรวงสาธารณสุข (Ministry of Health and Prevention) ของสหรัฐอาหรับเอมิเรตส์ได้ประกาศอนุญาตให้ใช้วัคซีนอย่างเป็นทางการ หลังจากผลการวิเคราะห์การทดลองระยะที่ 3 ในระหว่าง (interim) แสดงว่า วัคซีนมีประสิทธิศักย์ร้อยละ 86 ในการต้านโรค
วัคซีนมีอัตราสร้างแอนติบอดีลบล้างฤทธิ์ (sero-conversion, neutralizing antibodies) ที่ร้อยละ 99 และมีประสิทธิภาพเต็มร้อยในการป้องกันการเป็นโรคในระดับรุนแรงและปานกลาง
ในเดือนมิถุนายนปีต่อมา ซิโนฟาร์มเริ่มทำการทดลองทางคลินิกระยะที่ 3 กับเด็กและวัยรุ่นอายุระหว่าง 3-17 ปีโดยมีอาสาสมัคร 1,800 คนในสหรัฐอาหรับเอมิเรตส์
ในวันที่ 2 กันยายน 2020 บริษัทเริ่มทำการทดลองระยะที่ 3 กับอาสาสามัคร 600 คนในเมืองกาซาบล็องกาและราบัต (ทั้งสองในประเทศโมร็อกโก)
ในเดือนกันยายน ประเทศอียิปต์เริ่มการทดลองระยะที่ 3 ซึ่งจะดำเนินอยู่ปีหนึ่งและรับอาสาสมัคร 6,000 คน
ในเดือนสิงหาคม 2020 ซิโนฟาร์มเริ่มทดลองวัคซีนระยะที่ 3 กับอาสาสมัคร 6,000 คนในประเทศบาห์เรน
จนถึงเดือนพฤศจิกายน ได้รับอาสาสมัครในการทดลองนี้แล้ว 7,700 คนโดยทั้งหมดได้วัคซีนโดสที่สองแล้ว
ในปลายเดือนสิงหาคม บริษัทก็ได้เริ่มการทดลองทางคลินิกระยะที่ 3 ในประเทศจอร์แดนกับอาสาสมัคร 500 คนด้วย
อนึ่ง บริษัทยังทำงานร่วมกับมหาวิทยาลัยการาจีเพื่อทดสอบวัคซีนกับอาสาสมัคร 3,000 คน
ซึ่งถ้าสำเร็จ ปากีสถานจะได้รับวัคซีนต้น ๆ สำหรับประชาชนประมาณ 1/5 ของประเทศ
โดยในเดือนพฤศจิกายน รองอธิการบดีของมหาวิทยาลัยได้แจ้งว่า วัคซีนจะมีใช้ในปากีสถานใน 6-8 สัปดาห์
ประวัติ > การทดลองระยะที่ 3 > อเมริกาใต้

วันที่ 10 กันยายน ซิโนฟาร์มเริ่มทดลองวัคซีนระยะที่ 3 ในประเทศเปรูโดยมีแผนให้วัคซีนแก่คน 6,000 คนที่มีอายุระหว่าง 18-75 ปี
ในเดือนตุลาคม นักวิจัยประกาศว่าจะขยายการทดลองเพิ่มอาสาสมัครอีก 6,000 คน
ในวันที่ 12 ธันวาคม เปรูหยุดการทดลองวัคซีนชั่วคราวหลังจากมีอาสาสมัครคนหนึ่งอ่อนล้าที่ขาก่อนจะดำเนินการต่อในวันที่ 16
ในวันที่ 26 มกราคมปีต่อมา อาสาสมัครที่ได้รับยาหลอกคนหนึ่งในการทดลองได้เสียชีวิตจากปอดบวมเนื่องกับโควิด
ในวันที่ 16 กันยายน 2020 ประเทศอาร์เจนตินาได้เริ่มการทดลองระยะที่ 3 กับอาสาสมัคร 3,000 คน
| --- | --- |
  อนุมัติอย่างสมบูรณ์   อนุมัติให้ใช้เป็นการฉุกเฉิน   ประเทศที่มีสิทธิได้รับความช่วยเหลือจากโคแวกซ์
ดูรายชื่อประเทศที่อนุมัติวัคซีนโควิด-19  [en]
การขึ้นทะเบียนในเบื้องต้น

ในเดือนกรกฎาคม 2020 วัคซีนนี้ได้ขึ้นทะเบียนให้ใช้เป็นการฉุกเฉินในประเทศจีน
ในปลายเดือนธันวาคม จีนจึงได้ขึ้นทะเบียนให้ใช้โดยทั่วไป
ในต้นเดือนพฤศจิกายน บาห์เรนขึ้นทะเบียนให้ใช้เป็นการฉุกเฉินสำหรับบุคลากรด่านหน้า
ในกลางเดือนธันวาคม ก็ได้อนุมัติให้ใช้วัคซีนของซิโนฟาร์ม โดยอ้างข้อมูลจากการทดลองระยะที่ 3 ซึ่งแสดงประสิทธิศักย์ในอัตราร้อยละ 86 ซึ่งบาห์เรนมีส่วนร่วมทดลอง
ในต้นเดือนพฤษภาคม 2021 องค์การอนามัยโลกได้ขึ้นทะเบียนให้ใช้เป็นการฉุกเฉินสำหรับโปรแกรมโคแวกซ์
ในเดือนมิถุนายน ฟิลิปปินส์ได้ขึ้นทะเบียนให้ใช้เป็นการฉุกเฉิน
| วัน 	 | จำนวน (โดส) 	 | รวม (โดส) 	 | รายเดือน (โดส) 	 | ส่งจริงรายเดือน (โดส) 	 | ส่งจริงรวม (โดส) |
| --- | --- | --- | --- | --- | --- |
| 20 มิ.ย. 	 | 1 ล้าน 	 | 1 ล้าน 	 | 1 ล้าน 	 | 1 ล้าน 	 | 1 ล้าน |
| 4 ก.ค. 	 | 1 ล้าน 	 | 2 ล้าน |  |  |  |
| 18 ก.ค. 	 | 1 ล้าน 	 | 3 ล้าน |  |  |  |
| 25 ก.ค. 	 | 1 ล้าน 	 | 4 ล้าน 	 | 3 ล้าน 	 | 3 ล้าน 	 | 4 ล้าน |
| 1 ส.ค. 	 | 1 ล้าน 	 | 5 ล้าน |  |  |  |
| 15 ส.ค. 	 | 1 ล้าน 	 | 6 ล้าน |  |  |  |
| 22 ส.ค. 	 | 2 ล้าน 	 | 8 ล้าน |  |  |  |
| 29 ส.ค. 	 | 2 ล้าน 	 | 10 ล้าน 	 | 6 ล้าน 	 | 5 ล้าน 	 | 9 ล้าน |
| ก.ย. 	 | 2 ล้าน 	 | 11 ล้าน 	 | 2 ล้าน |  |  |
| กลุ่มเป้าหมาย 	 | จำนวนคน 	 | จำนวนโดส 	 | หมายเหตุ |
| --- | --- | --- | --- |
| องค์กรนิติบุคคล 	 | 2,264,957 	 | 4,529,914 	 | เริ่มฉีด 25 มิ.ย. |
| องค์กรปกครองส่วนท้องถิ่น 	 | 1,965,944 	 | 3,931,888 	 | เริ่มฉีด 28 ก.ค. |
| บุคคลธรรมดา 	 | 57,034 	 | 114,068 	 | เริ่มฉีด 28 ก.ค. |
| ประชาชนผู้เปราะบาง และผู้ด้อยโอกาส 	 | 175,523 	 | 351,047 |  |
| รวมเป็นวัคซีนที่จัดสรรแล้ว 	 | 8.9 ล้าน | 8.9 ล้าน |  |
| คงเหลือการจัดสรรอีก 	 | 1.1 ล้าน | 1.1 ล้าน |  |
สังคมและวัฒนธรรม > เศรษฐกิจ

จนถึงเดือนพฤษภาคม 2021 บริษัทได้จัดส่งวัคซีนประมาณ 200 ล้านโดสแล้ว
ในเดือนกรกฎาคม กาวีได้สั่งจองให้ส่งวัคซีนแก่โครงการโคแวกซ์ 60 ล้านโดสในไตรมาสที่ 3 และอาจให้ส่งมากถึง 170 ล้านโดสในครึ่งแรกของปี 2022
สังคมและวัฒนธรรม > เศรษฐกิจ > แอฟริกา

ในเดือนกุมภาพันธ์ แอลจีเรียได้รับวัคซีนบริจาค 200,000 โดสจากจีน
ในเดือนมีนาคม แองโกลาได้รับวัคซีนบริจาค 200,000 โดสจากจีน
ในเดือนเมษายน แคเมอรูนได้รับวัคซีนบริจาค 200,000 โดสจากจีน
ในวันที่ 10 ธันวาคม วัคซีน BBIBP-CorV 50,000 โดสแรกได้ส่งมาถึงท่าอากาศยานนานาชาติไคโรตามรัฐมนตรีสาธารณสุข (Ministry of Health and Population) ของอียิปต์
บุคลากรทางการแพทย์ผู้ทำการใน รพ. ที่กักตัวคนไข้และคนไข้ที่มีปัญหาทางไต หัวใจ และโรคเรื้อรังเป็นบุคคลแรก ๆ ผู้จะได้วัคซีน
ภายในปลายเดือนธันวาคม อียิปต์จะได้วัคซีนทั้งหมด 500,000 โดส
ในเดือนมกราคม อียิปต์ได้ขึ้นทะเบียนวัคซีน
แล้วสั่งจองวัคซีน 20 ล้านโดส โดย 1.5 ล้านโดสจะมาถึงภายในเดือนเมษายน
ประธานาธิบดีอียิปต์ประกาศว่าจะเริ่มฉีดวัคซีนให้แก่ประชาชนเริ่มที่ปลายเดือนมกราคม
ในเดือนมีนาคม เอธิโอเปียได้รับวัคซีนบริจาค 300,000 โดสจากจีน
ในต้นเดือนกุมภาพันธ์ อิเควทอเรียลกินีได้รับวัคซีนบริจาค 100,000 โดสจากจีน
แล้วก็เริ่มฉีดวัคซีนให้แก่ประชาชนกลางเดือน
ในเดือนมีนาคม กาบองได้รับวัคซีนบริจาค 100,000 โดสจากจีนโดยเป็นวัคซีนชนิดที่สองได้ขึ้นทะเบียนให้ใช้ในประเทศ
โมร็อกโกได้สั่งซื้อวัคซีน 40.5 ล้านโดส โดย 8.5 ล้านโดสได้ส่งแล้วภายในเดือนพฤษภาคม
และประเทศได้ขึ้นทะเบียนให้ใช้เป็นการฉุกเฉินเมื่อปลายเดือนมกราคม
ในเดือนมีนาคม มอริเตเนียได้รับวัคซีนบริจาค 50,000 โดสจากจีน
แล้วเริ่มฉีดวัคซีนให้แก่ประชาชนในปลายเดือน
ในเดือนเมษายน มอริเชียสได้รับวัคซีนบริจาค 100,000 โดสจากจีนแล้วสั่งเพิ่มอีก 500,000 โดส
ในเดือนกุมภาพันธ์ โมซัมบิกได้รับวัคซีนบริจาค 200,000 โดสจากจีน
โดยจะเริ่มฉีดวัคซีนให้แก่ประชาชนในต้นเดือนมีนาคม
ในเดือนมีนาคม นามิเบียได้รับวัคซีนบริจาค 100,000 โดสจากจีนแล้วประกาศการฉีดวัคซีนให้แก่ประชาชนโดยเริ่มในเขตภูมิภาคบางเขตก่อน
ในเดือนมีนาคม ไนเจอร์ได้รับวัคซีนบริจาค 400,000 โดสจากจีนแล้วเริ่มฉีดให้แก่ประชาชนในปลายเดือนมีนาคม
ในเดือนกุมภาพันธ์ เซเนกัลได้รับวัคซีน 200,000 โดสที่ได้ซื้อ
แล้วเริ่มฉีดให้แก่บุคลากรทางการแพทย์ในปลายเดือน
ในเดือนกุมภาพันธ์ เซียร์ราลีโอนได้รับวัคซีนบริจาค 200,000 โดสจากจีน
แล้วได้ขึ้นทะเบียนเป็นการฉุกเฉินและฉีดให้แก่ประชาชนในกลางเดือนมีนาคม
ในเดือนมกราคม เซเชลส์เริ่มฉีดวัคซีน 50,000 โดสที่ได้รับบริจาคจากสหรัฐอาหรับเอมิเรตส์
ในเดือนเมษายน โซมาเลียได้รับวัคซีนบริจาค 200,000 โดสจากจีน
แล้วเริ่มฉีดวัคซีนให้แก่ประชาชนตั้งแต่วันที่ 14 เมษายน
ในเดือนมีนาคม ซูดานได้รับวัคซีนบริจาค 250,000 โดสจากจีน
ในเดือนมีนาคม สาธารณรัฐคองโกได้รับวัคซีนบริจาค 100,000 โดสจากจีน ซึ่งจะจัดลำดับฉีดให้แก่ผู้เสี่ยงทางสุขภาพและผู้มีอายุเกิน 50 ปีก่อน
ในเดือนกุมภาพันธ์ ซิมบับเวสั่งซื้อวัคซีน 600,000 โดสนอกเหนือจากที่ได้รับบริจาคจากจีน 200,000 โดส
แล้วเริ่มฉีดวัคซีนให้แก่ประชาชนในกลางเดือนกุมภาพันธ์
ต่อมาจึงสั่งเพิ่มขึ้นอีก 1.2 ล้านโดส
สังคมและวัฒนธรรม > เศรษฐกิจ > ยุโรป

ในเดือนกุมภาพันธ์ เบลารุสได้รับวัคซีนบริจาค 100,000 โดสจากจีน
แล้วเริ่มฉีดวัคซีนให้แก่ประชาชนในกลางเดือนมีนาคม
ในเดือนกรกฎาคม ประเทศบอสเนียและเฮอร์เซโกวีนาได้สั่งวัคซีน 500,000 โดส
ในเดือนพฤษภาคม ประเทศจอร์เจียได้เริ่มฉีดวัคซีนนี้ให้แก่ประชาชน
จนถึงเดือนกรกฎาคม ก็ได้รับวัคซีนแล้ว 1 ล้านโดส
ในเดือนมกราคม ฮังการีก็เป็นประเทศสมาชิกแรกในสหภาพยุโรปที่ขึ้นทะเบียนวัคซีนให้ใช้นี้ โดยสั่งจองวัคซีน 5 ล้านโดส
และนายกรัฐมนตรีฮังการีก็ได้เป็นผู้รับวัคซีนเป็นคนแรกเมื่อปลายเดือนกุมภาพันธ์ 5.2 million doses were delivered to Hungary by May, fulfilling the contract.
ในเดือนมีนาคม มอลโดวาได้รับวัคซีนบริจาค 2,000 โดสจากสหรัฐอาหรับเอมิเรตส์
ซึ่งจะใช้ฉีดให้แก่แพทย์เริ่มในปลายเดือน
ในเดือนพฤษภาคม ประเทศมอนเตเนโกรได้รับวัคซีน 200,000 โดสซึ่งได้เริ่มฉีดให้แก่ประชาชนในต้นเดือน
ในเดือนเมษายน ประเทศนอร์ทมาซิโดเนียได้รับวัคซีน 200,000 โดสแรกจากที่สั่งไว้ 800,000 โดส
แล้วเริ่มฉีดวัคซีนให้แก่ประชาชนในต้นเดือนพฤษภาคม
ในวันที่ 19 มกราคม เซอร์เบียได้เริ่มฉีดวัคซีนให้แก่ประชาชนโดยเป็นประเทศแรกในยุโรปที่ขึ้นทะเบียนวัคซีนนี้
จนถึงเดือนเมษายน ก็ได้รับวัคซีน 2.5 ล้านโดสแล้ว
สังคมและวัฒนธรรม > เศรษฐกิจ > อเมริกาเหนือ

ในเดือนกุมภาพันธ์ สาธารณรัฐโดมินิกันได้สั่งซื้อวัคซีน 768,000 โดส
ในเดือนมีนาคม ประเทศดอมินีกาได้รับวัคซีนบริจาค 20,000 โดสจากจีนแล้วก็เริ่มฉีดให้แก่ประชาชนตั้งแต่ต้นเดือน
ในเดือนมีนาคม เม็กซิโกประกาศว่า จะสั่งวัคซีน 12 ล้านโดสหลังจากที่องค์กรของรัฐได้ขึ้นทะเบียนวัคซีน
ในเดือนพฤษภาคม ประเทศตรินิแดดและโตเบโกได้รับวัคซีนบริจาค 100,000 โดสจากจีน
ในเดือนกรกฎาคม จึงได้รับอีก 1 ล้านโดสที่สั่งซื้อ
จึงรวมกันเป็น 1.1 ล้านโดส
ในเดือนเมษายน ประเทศบาร์เบโดสประกาศว่า จะได้รับวัคซีนบริจาค 30,000 โดสจากจีน
สังคมและวัฒนธรรม > เศรษฐกิจ > โอเชียเนีย

ในเดือนเมษายน หมู่เกาะโซโลมอนได้รับวัคซีนบริจาค 50,000 โดสจากจีน
ในเดือนพฤษภาคม ประเทศปาปัวนิวกินีได้ขึ้นทะเบียนวัคซีนนี้
ในต้นเดือนกรกฎาคม วัคซีนบริจาค 200,000 โดสจากจีนก็ได้มาถึงประเทศ
สังคมและวัฒนธรรม > เศรษฐกิจ > อเมริกาใต้

ในเดือนกุมภาพันธ์ อาร์เจนตินาขึ้นทะเบียนวัคซีนให้ใช้เป็นการฉุกเฉิน
แล้วขยายให้ใช้ในผู้มีอายุเกิน 60 ปีในปลายเดือนมีนาคม
จนถึงเดือนมิถุนายน วัคซีนได้มาถึงประเทศแล้ว 4 ล้านโดน โดยยังมีการสั่งเพิ่มอีก 6 ล้านโดส
ในเดือนกุมภาพันธ์ โบลิเวียได้เริ่มฉีดวัคซีนนี้ให้แก่ประชาชน
ในเดือนมิถุนายน ก็ได้สั่งซื้อวัคซีนเพิ่มอีก 6 ล้านโดสนอกเหนือจาก 2.7 ล้านโดสที่ได้รับแล้ว
ในเดือนมีนาคม กายอานาได้รับวัคซีนบริจาค 20,000 โดสจากจีน
แล้วต่อมาจึงสั่งซื้อเพิ่มอีก 100,000 โดส
โดยได้เริ่มฉีดให้แก่ผู้สูงอายุและบุคลากรทางการแพทย์
ในเดือนมกราคม เปรูสั่งซื้อวัคซีน 38 ล้านโดส
ขึ้นทะเบียนให้ใช้เป็นการฉุกเฉินในปลายเดือน
แล้วเริ่มฉีดให้แก่ประชาชนเมื่อต้นเดือนกุมภาพันธ์
ในเดือนมีนาคม เวเนซุเอลาได้ขึ้นทะเบียนวัคซีนให้ใช้เป็นการฉุกเฉิน
แล้วได้รับวัคซีนบริจาคจากจีนเป็นจำนวน 500,000 โดสในวันที่ 2 เดือนเดียวกัน
ประเด็นขัดแย้ง

ในเดือนกุมภาพันธ์ 2021 มีการเปิดเผยว่า ประธานาธิบดีคนก่อนของเปรูและนักการเมืองอาวุโสอื่น ๆ ได้รับวัคซีนในเดือนพฤศจิกายน 2020 ก่อนที่วัคซีนจะให้ฉีดแก่บุคลากรทางการแพทย์และประชาชนทั่วไป
เป็นวัคซีนเหลือจากการทดลองทางคลินิกระยะที่ 3 ในกรุงลิมากับอาสาสมัคร 12,000 คน
ในเดือนพฤษภาคม 2021 ประธานาธิบดีฟิลิปปินส์ โรดรีโก ดูแตร์เตขอโทษประชาชนเพราะได้รับวัคซีนนี้ในขณะที่ยังไม่ได้ขึ้นทะเบียน
ต่อมาเขาจึงระบุว่า จีนควรจะส่งแต่วัคซีนของซิโนแวค ซึ่งเป็นวัคซีนที่ได้นอุมัติแล้ว
เขาระบุว่าเขาได้วัคซีนโดยอาศัยมาตราย่อยให้ใช้เพื่อความการุณย์ตามกฎหมาย โดยแพทย์เป็นผู้แนะนำให้ฉีด
ต่อมาในเดือนมิถุนายน ประเทศจึงได้ขึ้นทะเบียนวัคซีน
เชิงอรรถ

↑  การศึกษาแบบ test-negative design หมายถึงงานศึกษาที่จัดอาสาสมัครผู้มีอาการติดโรคเช่นเดียวกันเข้าในกลุ่มติดโรค (case) และกลุ่มควบคุม (control) โดยใช้ผลตรวจจากแหล็บ (ว่าได้ติดโรคจริง ๆ หรือไม่) เป็นเกณฑ์การจัดเข้ากลุ่ม
ตัวอย่างคือ การรับอาสาสมัครคนไข้ที่มีอาการไข้หวัดใหญ่ แล้วซักประวัติคนไข้และประวัติการฉีดวัคซีน เก็บตัวอย่างจากคนไข้เพื่อไปตรวจ
แล้วจึงประเมินประสิทธิภาพของวัคซีนไข้หวัดใหญ่โดยเปรียบเทียบการฉีดวัคซีนของคนไข้ที่ตรวจพบว่าเป็นไข้หวัดใหญ่ (ได้ผลบวก) หรือตรวจไม่พบ (ได้ผลลบ)
ดังนั้น การรับอาสาสมัครเข้าเป็นกลุ่มควบคุมจึงต่างกับงานศึกษามีกลุ่มควบคุม (case-control study) ธรรมดา
แหล่งข้อมูลอื่น

Corum, Jonathan; Zimmer, Carl (30 December 2020). "How the Sinopharm Vaccine Works". The New York Times.
อำเภอบางคนที

| อำเภอบางคนที |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Bang Khonthi
ภายในอาสนวิหารแม่พระบังเกิด สร้างขึ้นตั้งแต่ปี ค.ศ. 1890 (พ.ศ. 2433) โดยบาทหลวงเปาโล ซัลมอน มิชชันนารีชาวฝรั่งเศส ใช้เวลาก่อสร้างถึง 6 ปี ในเขตเทศบาลตำบลบางนกแขวก
คำขวัญ: ค่ายบางกุ้งคู่เมือง ลือเลื่องโบสถ์ปรกโพธิ์ หลวงพ่อโตศักดิ์สิทธิ์ งามจิตรอาสนวิหาร ลิ้นจี่หวานส้มโอดี วิถีชีวิตพอเพียง
แผนที่จังหวัดสมุทรสงคราม เน้นอำเภอบางคนที
พิกัด: 13°28′6″N 99°56′24″E﻿ / ﻿13.46833°N 99.94000°E﻿ / 13.46833; 99.94000
ประเทศ:  ไทย
จังหวัด: สมุทรสงคราม
พื้นที่
 • ทั้งหมด: 65.40 ตร.กม. (25.25 ตร.ไมล์)
ประชากร (2564)
 • ทั้งหมด: 31,045 คน
 • ความหนาแน่น: 474.69 คน/ตร.กม. (1,229.4 คน/ตร.ไมล์)
รหัสไปรษณีย์ : 75120
รหัสภูมิศาสตร์: 7502
ที่ตั้งที่ว่าการ: ที่ว่าการอำเภอบางคนที เลขที่ 10  หมู่ที่ 6 ตำบลกระดังงา อำเภอบางคนที จังหวัดสมุทรสงคราม 75120
 ส่วนหนึ่งของสารานุกรมประเทศไทย
บางคนที เป็นหนึ่งในอำเภอสำคัญของจังหวัดสมุทรสงครามในด้านการท่องเที่ยว เป็นที่ตั้งของอาสนวิหารแม่พระบังเกิด สร้างขึ้นตั้งแต่ปี ค.ศ. 1890 (พ.ศ. 2433) โดยบาทหลวงเปาโล ซัลมอน มิชชันนารีชาวฝรั่งเศส และเป็นปลายของคลองดำเนินสะดวก ซึ่งเชื่อมกับแม่น้ำแม่กลองที่ตลาดบางนกแขวกเก่าแก่ที่มีอายุกว่า 100 ปี ซึ่งเป็นตลาดริมน้ำที่ยาวที่สุดของจังหวัด มีประตูน้ำบางนกแขวกสร้างขึ้นเป็นทางปล่อยเรือเข้าออกคลองซึ่งมีมากมายในสมัยก่อน และมีเขตประวัติศาสตร์ที่สำคัญ คือ ค่ายบางกุ้ง และวัดเจริญสุขารามวรวิหาร
ภาพถ่ายของโบราณสถานในประเทศไทย ระบุโดยเลขทะเบียนกรมศิลปากร วัดบางกุ้ง
หลวงพ่อนิลมณี พระประธานประจำพระอุโบสถที่ถูกต้นไทรปกคลุม
พระอุโบสถวัดบางกุ้ง เมื่อมองผ่านหน้าต่างเข้าสู่ภายในจะเห็นพระประธาน "หลวงพ่อนิลมณี"
ที่ตั้งและอาณาเขต

อำเภอบางคนทีมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอดำเนินสะดวก (จังหวัดราชบุรี)
ทิศตะวันออก ติดต่อกับอำเภอเมืองสมุทรสงคราม
ทิศใต้ ติดต่อกับอำเภออัมพวา
ทิศตะวันตก ติดต่อกับอำเภอวัดเพลงและอำเภอเมืองราชบุรี (จังหวัดราชบุรี)
การแบ่งเขตการปกครอง > การปกครองส่วนภูมิภาค

อำเภอบางคนทีแบ่งเขตการปกครองย่อย เป็น 13 ตำบล 101 หมู่บ้าน
| แผนที่ตำบลในอำเภอบางคนที | # | ชื่อตำบล | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- | --- |
|  | 1. | กระดังงา | Kradangnga | 13 | 5,126 |
|  | 2. | บางสะแก | Bang Sakae | 7 | 1,940 |
|  | 3. | บางยี่รงค์ | Bang Yi Rong | 10 | 1,684 |
|  | 4. | โรงหีบ | Rong Hip | 9 | 2,053 |
|  | 5. | บางคนที | Bang Khonthi | 9 | 2,241 |
|  | 6. | ดอนมะโนรา | Don Manora | 8 | 4,017 |
|  | 7. | บางพรม | Bang Phrom | 8 | 2,654 |
|  | 8. | บางกุ้ง | Bang Kung | 7 | 1,538 |
|  | 9. | จอมปลวก | Chom Pluak | 7 | 3,058 |
|  | 10. | บางนกแขวก | Bang Nok Khwaek | 7 | 1,253 |
|  | 11. | ยายแพง | Yai Phaeng | 5 | 1,452 |
|  | 12. | บางกระบือ | Bang Krabue | 5 | 1,979 |
|  | 13. | บ้านปราโมทย์ | Ban Pramot | 6 | 1,693 |
การแบ่งเขตการปกครอง > การปกครองส่วนท้องถิ่น

ท้องที่อำเภอบางคนทีประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลกระดังงา ครอบคลุมพื้นที่ตำบลกระดังงา เฉพาะหมู่ที่ 6 และบางส่วนของหมู่ที่ 1, 7–9
เทศบาลตำบลบางนกแขวก ครอบคลุมพื้นที่ตำบลบางนกแขวกทั้งตำบลและตำบลบางคนที เฉพาะหมู่ที่ 6
เทศบาลตำบลบางยี่รงค์ ครอบคลุมพื้นที่ตำบลบางยี่รงค์ทั้งตำบล
เทศบาลตำบลบางกระบือ ครอบคลุมพื้นที่ตำบลบางกระบือทั้งตำบล
องค์การบริหารส่วนตำบลกระดังงา ครอบคลุมพื้นที่ตำบลกระดังงา เฉพาะหมู่ที่ 2–5, 10–13 และบางส่วนของหมู่ที่ 1, 7–9
องค์การบริหารส่วนตำบลบางสะแก ครอบคลุมพื้นที่ตำบลบางสะแกและตำบลบ้านปราโมทย์ทั้งตำบล
องค์การบริหารส่วนตำบลโรงหีบ ครอบคลุมพื้นที่ตำบลโรงหีบและตำบลบางกุ้งทั้งตำบล
องค์การบริหารส่วนตำบลบางคนที ครอบคลุมพื้นที่ตำบลยายแพงทั้งตำบลและตำบลบางคนที เฉพาะหมู่ที่ 1–5, 7–9
องค์การบริหารส่วนตำบลดอนมะโนรา ครอบคลุมพื้นที่ตำบลดอนมะโนราทั้งตำบล
องค์การบริหารส่วนตำบลบางพรม ครอบคลุมพื้นที่ตำบลบางพรมทั้งตำบล
องค์การบริหารส่วนตำบลจอมปลวก ครอบคลุมพื้นที่ตำบลจอมปลวกทั้งตำบล
สถานที่ท่องเที่ยว

ค่ายบางกุ้ง
อาสนวิหารแม่พระบังเกิด บางนกแขวก (สังฆมณฑลราชบุรี)
วัดเจริญสุขารามวรวิหารและอุทยานมัจฉา
ตลาดน้ำบางน้อย ตำบลกระดังงา
ตลาดน้ำสามอำเภอ ตำบลบ้านปราโมทย์
ตลาดน้ำร้อยปี ตำบลบางนกแขวก
วัดพระนอนแสนเหรียญ (วัดบางน้อย) ตำบลจอมปลวก
สถาบันอุดมศึกษา

อำเภอบางคนทีเป็นที่ตั้งของสถาบันอุดมศึกษาแห่งเดียวของจังหวัดสมุทรสงคราม คือ สถาบันการเรียนรู้เพื่อปวงชน เป็นสถาบันอุดมศึกษาเอกชนแห่งแรกของจังหวัดสมุทรสงคราม ก่อตั้งเมื่อปี พ.ศ. 2553
แหล่งข้อมูลอื่น

เว็บไซต์เทศบาลตำบลกระดังงา
วัดบางกุ้ง เป็นวัดเก่าแก่ สร้างขึ้นตั้งแต่สมัยกรุงศรีอยุธยา เป็นวัดสำคัญวัดหนึ่งทางประวัติศาสตร์ ในสมัยกรุงศรีอยุธยาตอนปลาย ช่วง พ.ศ.2308 กองทัพพม่ายกเข้ามาตีกรุงศรีอยุธยา สมเด็จพระเจ้าเอกทัศ จึงรับสั่งให้หัวเมืองปากใต้ยกกองทัพเรือมาตั้งค่ายสร้างกำแพงล้อมวัดบางกุ้ง ที่ตำบลบางกุ้ง เรียกว่า ค่ายบางกุ้ง
อาสนวิหารแม่พระบังเกิด เป็นอาสนวิหารประจำเขตมิสซังราชบุรี ซึ่งสร้างขึ้นเพื่อเป็นเกียรติแก่การบังเกิดของพระแม่มารีย์ ตั้งอยู่ในเขตเทศบาลตำบลบางนกแขวก
ธนิน มนูญศิลป์

| ธนิน มนูญศิลป์ |
| --- | --- |
เกิด: 3 เมษายน พ.ศ. 2533 (34 ปี) จังหวัดชลบุรี ประเทศไทย
ชื่ออื่น: บอมบ์
การศึกษา: มหาวิทยาลัยอัสสัมชัญ
อาชีพ:  นักแสดง  นายแบบ 
ปีปฏิบัติงาน: 2554–ปัจจุบัน
ตัวแทน: ช่อง 3 (2554–2565)
ส่วนสูง: 190 cm (6 ft 3 in)
อาชีพแสดง
ผลงานเด่น: หม่อมราชวงศ์รัชชานนท์ จุฑาเทพ (ชายเล็ก) – คุณชายรัชชานนท์ (2556)  หลิน หลาน เซ่อ – คิวบิก (2557)  นุกนิก – เดือนประดับดาว (2560)  ณฤทธิ์ (มาร์ค / ริชชี่) – ชั่วโมงต้องมนต์ (2561)  ไพรวัลย์ – ทุ่งเสน่หา (2563)  คทาเพชร – บาปอยุติธรรม (2564)
 
ธนิน มนูญศิลป์ (เกิด 3 เมษายน พ.ศ. 2533) ชื่อเล่น บอมบ์ เป็นนักแสดงและนายแบบชาวไทย มีผลงานสร้างชื่อจากละครชุดเรื่อง สุภาพบุรุษจุฑาเทพ ตอน คุณชายรัชชานนท์ อดีตนักแสดงสังกัดสถานีวิทยุโทรทัศน์ไทยทีวีสีช่อง 3
ประวัติ

ธนิน มนูญศิลป์ เกิดที่อำเภอบ้านบึง จังหวัดชลบุรี มีพี่น้อง 3 คน โดยบอมเป็นลูกคนที่ 2 มีพี่ชาย 1 คน และน้องชายอีก 1 คน บอมเป็นบุตรของนายแพทย์ธเนศ มนูญศิลป์ ศัลยแพทย์ผู้เชี่ยวชาญระบบทางเดินปัสสาวะ หัวหน้ากลุ่มงานศัลยกรรม โรงพยาบาลชลบุรี กับนางปฏิพัชร มนูญศิลป์
บอมจบการศึกษาระดับมัธยมศึกษาตอนต้นจากโรงเรียนอัสสัมชัญศรีราชา จบชั้นมัธยมศึกษาตอนปลายจากโรงเรียนสาธิต "พิบูลบำเพ็ญ" มหาวิทยาลัยบูรพา ก่อนเข้าศึกษาต่อในระดับอุดมศึกษา บอมได้เข้าร่วมโครงการภาษาอังกฤษช่วงซัมเมอร์ และเดินทางไปเรียนที่ประเทศอังกฤษ ปัจจุบันจบการศึกษาระดับปริญญาตรีจากคณะบริหารธุรกิจ มหาวิทยาลัยอัสสัมชัญ
บอมก้าวเข้าสู่วงการบันเทิงโดยการถ่ายโฆษณา ต่อมาได้รับบทเป็นนักแสดงรับเชิญในละครเรื่อง ลิขิตเสน่หาและละคร หนุ่มบ้านไร่กับหวานใจไฮโซ  ก่อนจะก้าวมารับบทพระเอกเต็มตัวเป็นครั้งแรกในละครซีรีส์ชุด สุภาพบุรุษจุฑาเทพ ตอน คุณชายรัชชานนท์
ชีวิตส่วนตัว

บอมมีความสามารถพิเศษทั้งด้านดนตรีและกีฬา ดนตรีที่เล่นประจำ คือ เปียโน กีต้าร์ ส่วนกีฬาที่ถนัด คือ เทนนิส บาสเกตบอล นอกจากนี้บอมยังมีทักษะทางด้านภาษาอังกฤษที่ดีมากอีกด้วย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2554 | ลิขิตเสน่หา | ตำรวจ (รับเชิญ) |
| 2555 | หนุ่มบ้านไร่กับหวานใจไฮโซ | หมอ (รับเชิญ) |
| 2556 | คุณชายธราธร | หม่อมราชวงศ์รัชชานนท์ จุฑาเทพ (คุณชายเล็ก) |
| 2556 | คุณชายปวรรุจ | หม่อมราชวงศ์รัชชานนท์ จุฑาเทพ (คุณชายเล็ก) |
| 2556 | คุณชายพุฒิภัทร | หม่อมราชวงศ์รัชชานนท์ จุฑาเทพ (คุณชายเล็ก) |
| 2556 | คุณชายรัชชานนท์ | หม่อมราชวงศ์รัชชานนท์ จุฑาเทพ (คุณชายเล็ก) |
| 2556 | คุณชายรณพีร์ | หม่อมราชวงศ์รัชชานนท์ จุฑาเทพ (คุณชายเล็ก) |
| 2557 | คิวบิก | หลิน หลานเซ่อ |
| 2557 | สวยร้ายสายลับ | ร้อยตำรวจเอก ขั้นเทพ นราดุลย์ |
| 2559 | พิรุณพร่ำรัก | โลแกน ลู / มิสเตอร์ลู |
| 2560 | เดือนประดับดาว‬ | วรัชช์ (นุกนิก) |
| 2561 | ชั่วโมงต้องมนต์ | ณฤทธิ์ กิตติไพศาลสกุล (มาร์ค / ริชชี่) |
| 2561 | ดั่งพรหมลิขิตรัก | หม่อมเจ้าดนัยเทพรังสรรค์ พรหมกุล (ท่านชายก้อง) |
| 2563 | ทุ่งเสน่หา | ไพรวัลย์ สมัครเขตกรณ์ |
| 2563 | วาสนารัก | ไพรวัลย์ สมัครเขตกรณ์ (รับเชิญ) |
| 2564 | บาปอยุติธรรม | คทาเพชร |
| 2564 | พฤษภาธันวา รักแท้แค่เกิดก่อน  | นายแพทย์ต่อยศ (ต๊ะ) |
| 2565 | มามี้ที่รัก | พีระ |
ผลงาน > เพลง

"ฉันจะดูแลเธอ" – อัลบั้มเพลงประกอบละครเรื่อง สวยร้ายสายลับ
"Happy Birthday ช่อง 3" ร้องร่วมกับ รณิดา เตชสิทธิ์
ผลงาน > มิวสิกวิดีโอ

"ไม่อยากจะรับรู้" – อีทีซี
"ฉันจะดูแลเธอ" – เพลงประกอบละครเรื่อง สวยร้ายสายลับ
"Happy Birthday ช่อง 3"
ผลงาน > คอนเสิร์ต

เลิฟอิสอินเดอะแอร์: แชนแนลทรีแชริตีคอนเสิร์ต
รางวัล

รางวัลสยามดารา สตาร์ส อวอร์ดส์ 2013 สาขานักแสดงดาวรุ่งชายยอดเยี่ยม
รางวัลโอเคอวอร์ด 2013 สาขาดาวรุ่งดวงใหม่ชาย
รางวัลพระกินรี คนดี คิดดี สังคมดี ตามรอยพระยุคลบาท
รางวัลเอ็มไทยท็อปทอล์กอะเบาต์ 2014 สาขานักแสดงชายที่ถูกกล่าวถึงมากที่สุด
รางวัลทูตพระพุทธศาสนา วิสาขบูชาโลก
รางวัล Sport Man 2014
รางวัลแห่งความเมตตาธรรม โดยสภาศิลปินส่งเสริมพระพุทธศาสนา
รางวัลลูกกตัญญูกตเวทีอย่างสูงต่อแม่ ประจำปี 2560
รางวัล เณศไอยรา ประจำปี 2561 สาขา นักแสดงสมทบดีเด่น (ชาย) จากละคร ชั่วโมงต้องมนต์
รางวัล สยามดาราสตาร์อวอร์ส 2018 สาขา จอมขโมยซีน จากละคร  ชั่วโมงต้องมนต์
รางวัล ทูตดระพุทธศาสนาประจำวันอาสาฬหบูชา-เข้าพรรษา 2561
แหล่งข้อมูลอื่น

ธนิน มนูญศิลป์ ที่อินสตาแกรม